open-index/open-wikipedia-markdown huggingface dataset:
Baku komisāri

**26 Baku komisāri** bija Baku komisāru padomes jeb Baku komūnas vadītāji, kuri pazīstami ar to, ka viņiem naktī uz 1918. gada 20. septembri Krasnovodskā tika izpildīts Turkestānas valdības piespriestais nāvessods par Baku nodošanu Kaukāza islāmiskajai armijai kaujas par Baku laikā. Starp sodītajiem bija Baku komūnas vadītājs armēņu boļševiks Stepans Šaumjans, kā arī Rīgā dzimušais latviešu jūrnieks un boļševiks Eižens Bergs.

1920. gada septembrī Baku komisāru mirstīgās atliekas tika pārapbedītas Baku. Vēlāk Padomju Savienībā stāsts par 26 Baku komisāriem kļuva par vienu no daudzajām propagandas izmantotajām leģendām par varoņiem, un memoriāls komisāru piemiņai bija obligāts galamērķis tūristiem, kas apmeklēja Azerbaidžānas PSR. 2009. gadā neatkarīgās Azerbaidžānas valdība memoriālu likvidēja, un mūsdienu Azerbaidžānas vēsturnieku skatījums uz Baku komisāru darbību ir negatīvs, tos uzskata par armēņu nacionālistu sazvērestību pret Azerbaidžānas Demokrātisko Republiku.

## Atsauces

## Ārējās saites
Izejdarbs

**Izejdarbs** jeb **izejas darbs** (A_0) ir katram materiālam raksturīgs darbs, kas jāpastrādā, atbrīvojot elektronu no kristālrežģa, tā pamatvienība ir džouls (J), var izteikt arī elektronvoltos (eV).

Izejdarbu nepieciešams zināt, izmantojot Einšteina fotoefekta vienādojumu, tā kā fotona enerģija ir vienāda ar atbrīvotā elektrona kinētiskās enerģijas un izejdarba summu, un nosakot fotoefekta sarkano robežu, tas ir, maksimālo elektromagnētisko viļņu garumu, kas spējīgs izraisīt fotoefektu.

## Izejdarba būtība
Elektrona izejdarbs ir darbs, kas nepieciešams divu lauku pārvarēšanai, notiekot elektrona emisijai: elektriskā dubultslāņa un pozitīvo jonu elektriskā lauka. Metālos brīvie lādiņnesēji elektroni pārvietojas starp pozitīvajiem joniem. Ja kāda elektrona kinētiskā enerģija ir pietiekami liela, tas pamet metālu un metālā rodas pozitīvā lādiņa pārsvars; pozitīvi lādētā virsma velk atpakaļ ārvidē izkļuvušos elektronus — negatīvos lādiņnesējus. Šīs pievilkšanas dēļ ārvidē nokļuvušie elektroni izveido slāni metāla virsmas tuvumā. Šis slānis ir negatīvi lādēts un no jauna metālu pametošos elektronus atgrūž. Tādējādi pozitīvais metāls un negatīvo elektronu slānis veido elektrisko dubultslāni, kura elektriskais lauks bremzē izlidojušos elektronus. Metāla iekšienē katru elektronu no visām pusēm pievelk apkārtējie pozitīvie joni un rezultējošais spēks, kas pielikts elektronam, ir vienāds ar nulli; bet metāla virskārtas elektronus pozitīvie joni pievelk tikai no vienas puses un bremzē izlidojošos elektronus. 

## Einšteina vienādojums fotoefektam
E=A_0+E_k jeb h\nu=A_0+\frac{m\upsilon^2}{2}

E ir fotona enerģija (J), E_k ir atbrīvotā elektrona maksimālā kinētiskā enerģija (J); h ir Planka konstante (6,63⋅10−34 J⋅s), \nu ir gaismas viļņa frekvence (Hz), A_0 ir izejdarbs (J), m ir masa (viena elektrona masa jeb m_e ir 9,1⋅10−31 kg), \upsilon ir atbrīvotā elektrona ātrums (m/s)

## Fotoefekta sarkanā robeža
\lambda_{max}=\frac{hc}{A_0}

\lambda_{max} ir maksimālais viļņa garums (m), h ir Planka konstante (J/s), c ir gaismas (jebkura EMV) ātrums (m/s), A_0 ir izejdarbs (J)

## Elektrona izejdarbs dažādām vielām

## Atsauces
Tommazo Džakomels

**Tommazo Džakomels** (; dzimis ) ir Itālijas biatlonists.

## Karjera
Ar biatlonu sāka nodarboties 2013. gadā. Pārstāv klubu *GS Fiammegialle*. 2018. gada Pasaules čempionātā jauniešiem Otepē izcīnīja sudraba medaļu sprintā. 2019. gadā, kad Pasaules čempionāts junioriem un jauniešiem risinājās Brezno, arī startēja jauniešu kategorijā un ieguva bronzu stafetē. 

Pasaules kausa sacensībās debitēja  Nove Mesto Morāvijā ar 27. vietu sprintā. Tajā pašā posmā tika iekļauts arī Itālijas stafetes komandas sastāvā, kas ieņēma 6. vietu. 2020.—2021. gada sezonā sāka regulāri startēt PK posmos.  Oberhofā izcīnīja 3. vietu PK posmā stafetē. Pasaules čempionātā pirmo reizi piedalījās 2021. gadā Pokļukā, ieņēma 71. vietu 20 km individuālajā distancē un 6. vietu stafetē.

Piedalījās  Pekinā, ieņēma 61. vietu sprintā, bet stafetē Itālijas komandas sastāvā bija 7. vietā. 2023. gada Pasaules čempionātā Oberhofā izcīnīja divas medaļas. Jauktajā stafetē ieguva sudrabu, bet 1+1 jauktajā stafetē, startējot kopā ar Lizu Vitoci, izcīnīja bronzu. Individuāli labākais rezultāts bija 17. vieta, ko sasniedza gan sprintā, gan 20 km distancē.  Pasaules kausa posmā Estešundā ieņēma otro vietu 20 km distancē, piekāpjoties tikai vācietim Benediktam Dollam. Tas Džakomelam bija pirmais individuālais goda pjedestāls Pasaules kausa posmos. 2024. gada Pasaules čempionātā Nove Mesto 1+1 jauktajā stafetē kopā ar L. Vitoci ieguva sudraba godalgu.

 Rūpoldingā distancē ar kopēju startu Džakomels izcīnīja savu pirmo uzvaru karjerā Pasaules kausā. 2025. gada Pasaules čempionātā Lencerheidē izcīnīja pirmo individuālo pasaules čempionāta medaļu, iegūstot sudrabu 20 km distancē.
 
## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Jevgeņija Burtasova

**Jevgeņija Burtasova** (; dzimusi **Pavlova** (*Павлова*) ) ir Krievijas biatloniste.

## Karjera
No astoņu gadu vecuma trenējās distanču slēpošanā. Ar biatlonu sāka nodarboties 2011. gadā. Piedalījās 2012. gada Pasaules čempionātā jauniešiem, stafetē ieņēma 4. vietu. 2014. gada Pasaules junioru čempionātā Preskailā izcīnīja zelta medaļu sprintā un sudrabu stafetē. Piedalījās 2015. gada ziemas Universiādē, izcīnot trīs medaļas — uzvarēja iedzīšanā un jauktajā stafetē un ieņēma otro vietu sprintā.

Pasaules kausa sacensībās debitēja  Pokļukā ar 31. vietu 15 km individuālajā distancē. Tajā pašā posmā jau savās otrajās sacensībās ieguva 8. vietu sprintā.  PK posmā Oberhofā Krievijas komandas sastāvā uzvarēja stafetē. Piedalījās 2019. gada Eiropas čempionātā Raubičos, izcīnot zelta medaļu jauktajā stafetē. 2018.—2019. gada sezonā Starptautiskā Biatlona savienība atzina Pavlovu par labāko jauno biatlonisti. 2019.—2020. gada sezonā pārsvarā startēja IBU kausā. 2020. gada Eiropas čempionātā izcīnīja zelta medaļu supersprintā. Kopā ar Matveju Jeļisejevu 2020. gada decembrī uzvarēja *[[World Team Challenge]]* sacensībās. 2021. gada janvārī PK posmā Antholcā izcīnīja uzvaru stafetē.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Akcija (fizikāls lielums)

**Akcija** (S) ir skalārs fizikāls lielums, kas raksturo fizikālas sistēmas stāvokļa maiņu. 

S = E ⋅ t 

S ir akcija (J ⋅ s), E ir procesa enerģija (J), t ir laiks (s) 

## Atsauces
Vecgada diena

**Vecgada diena**, arī **Vecgada vakars**, ir svētki, kas tiek svinēti 31. decembrī, gada pēdējā diena. Vecgada vakarā sagaida Jauno gadu, tāpēc pēc pusnakts Vecgada vakars noslēdzas un sākas Jaungada diena. Dažādās valstīs ir atšķirīgas Vecgada vakara tradīcijas.

Dažās valstīs Vecgada diena tiek saukta par Svētā Silvestra dienu.

## Ārējās saites
Šons Dohertijs

**Šons Dohertijs** (; dzimis ) ir amerikāņu biatlonists.

## Karjera
Ar biatlonu sāka nodarboties 2008. gadā. Pirmās starptautiskās sacensības, kurās piedalījās, bija 2011. gada Pasaules čempionāts jauniešiem Nove Mesto Morāvijā, taču vērā ņemamus panākumus tajā neguva. Piedalījās 2012. gada ziemas jaunatnes olimpiskajās spēlēs Insbrukā, kur izcīnīja bronzas medaļu jauktajā stafetē. 2012.—2013. gada sezonā sāka piedalīties IBU kausā. 2013. gada Pasaules čempionātā jauniešiem Obertilliahā izcīnīja trīs medaļas. Vispirms ieguva sudraba medaļu sprintā, pēc tam uzvarēja iedzīšanā un ieguva sudrabu arī 12,5 km individuālajā distancē. Pasaules kausa sacensībās debitēja  Holmenkollenē ar 84. vietu sprintā.

Piedalījās  Sočos, kur startēja tikai stafetē. Komanda ierindojās 16. vietā. 2014. gada Pasaules čempionātā jauniešiem, kas notika Preskailā, ASV, izcīnīja zelta medaļas sprintā un iedzīšanā, kā arī ieguva sudrabu individuālajā distancē. 2015. gada Pasaules čempionātā junioriem Raubičos izcīnīja bronzu sprintā. Dažas nedēļas vēlāk debitēja Pasaules čempionātā pieaugušajiem, kas togad notika Kontiolahti, tomēr nevienā no distancēm individuāli nespēja iekļūt labāko 40 vidū.

2015.—2016. gada PK sezonas pirmajā posmā Estešundā ieņēma 17. vietu 20 km individuālajā distancē, izcīnot pirmos punktus PK ieskaitē. 2016. gada Pasaules čempionātā junioriem izcīnīja trīs medaļas: zeltu iedzīšanā, sudrabu sprintā un bronzu 15 km individuālajā distancē.  Phjončhanā piedalījās gan sprintā, gan 20 km individuālajā distancē. Stafetē ASV komandas sastāvā izcīnīja 6. vietu.
 
2018.—2019. gada sezonā ieņēma līdz šim savu labāko vietu PK kopvertējumā, ierindojoties 25. vietā.  PK posmā Nove Mesto kopā ar Sūzanu Danklī izcīnīja trešo vietu 1+1 jauktajā stafetē.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Ūdenskrese

**Ūdenskrese** (*Nasturtium officinale*), arī **avotkrese**, **avotu ķērsa**, ir krustziežu dzimtas augu suga. Tas ir ūdensaugs, kura lapas cilvēki lieto uzturā, gan arī kā garšaugu. Ūdenskrešu lapas satur daudz C vitamīnu, kalciju un dzelzi. Kā ārstniecības augs tas uzlabo asins kvalitāti un labvēlīgi iespaido vielmaiņu.

## Atsauces

## Ārējās saites
Metjū Rīss

**Metjū Rīss Evanss** (, dzimis ) ir Velsas aktieris. Vislabāk pazīstams no ABC drāmas seriāla "Brāļi un māsas" (*Brothers & Sisters*, 2006—2011) un FX spiegu trillera seriāla "Amerikāņi" (2013—2018), par kuru viņš saņēma divas Zelta globusa balvas nominācijas, kā arī ''Emmy'' balvu 2018. gadā. Vēl Rīss ir piedalījies tādās filmās kā "Mīlestības robeža" (2008), "Slepenie dokumenti" (2017) un "Brīnišķīga diena kaimiņos" (*A Beautiful Day in the Neighborhood*, 2019). 2020. gadā Rīss piedalījās HBO seriālā "Perijs Meisons" (*Perry Mason*), par kuru viņš saņēma savu trešo Zelta globusa balvas nomināciju.

## Ārējās saites
Džeimss Makevojs

**Džeimss Makevojs** (, dzimis ) ir skotu aktieris.

Savu aktiera karjeru Makevojs sāka 1995. gadā un pārsvarā parādījies dažādos televīzijas seriālos. 2003. gadā piedalījies seriālos *[[Frank Herbert's Children of Dune]]* (2003) un "Varas spēles" (*State of Play*, 2003). Tajā pašā gadā Makevojam bija galvenā loma filmā *[[Bollywood Queen]]* (2003). 2005. gadā piedalījies filmā "Nārnijas hronika: Lauva, ragana un drēbju skapis" (2005). Vēlāk piedalījies filmā "Pēdējais Skotijas karalis" (*The Last King of Scotland*, 2006), par kuru viņš saņēma BAFTA kino balvas nomināciju. Par dalību filmā "Piedošana" (2007), Makevojs saņēma Zelta globusa balvas nomināciju un savu otro BAFTA nomināciju. 2008. gadā piedalījies filmā "Meklēšanā" (2008).

Makevojs ir piedalījies vairākās supervaroņu filmās, kā "X-cilvēki: Pirmā klase" (2011), "X-cilvēki: Bijušās nākotnes dienas" (2014), "X-cilvēki: Apokalipse" (2016), "Dedpūls 2" (2018) un "X-cilvēki: Tumšais Fēnikss" (2019). Vēl Makevojs ir piedalījies tādās filmās kā "Sašķeltais" (2016), kā arī tā turpinājumā "Misters Stikls" (*Glass*, 2019), "Tas — otrā nodaļa" (2019) un "Nerunā ļaunu" (2024).

## Filmogrāfija

## Ārējās saites
Bjelovaras-Bilogoras župānija

**Bjelovaras-Bilogoras župānija** () ir župānija Horvātijas ziemeļu daļā.

Ziemeļos tā robežojas ar Koprivnicas-Križevcu župāniju, ziemeļaustrumos ar Viroviticas-Podravinas župāniju, dienvidaustrumos ar Požegas-Slavonskas župāniju, dienvidrietumos ar Sisakas-Moslavinas župāniju, bet rietumos ar Zagrebas župāniju. Lielākās pilsētas - župānijas centrs Bjelovara, kā arī Daruvara un Garešnica.

## Ārējās saites
Armīns Lašets

**Armīns Lašets** (; dzimis ) ir pašreizējais Bundestāga biedrs un bijušais Vācijas Kristīgo demokrātu apvienības līderis. Pirms kļūšanas par Ziemeļreinas-Vestfālenes Ministru prezidentu viņš no 1994. gada līdz 1998. gadam bija Bundestāga loceklis un no 1999. gada līdz 2005. gadam Eiropas Parlamenta deputāts. Pirms kļūšanas par politiķi
Lašets ieguva jurista grādu un strādāja par žurnālistu. 1994. gadā viņš tika ievēlēts Bundestāgā, pārstāvot Āhenes 1. apgabalu, 1999. gadā viņš tika ievēlēts par Eiropas Parlamenta deputātu.  2005. gadā Lašets kļuva par Ziemeļreinas-Vestfālenes federālās zemes ministru. 2012. gadā viņš kļuva par Ziemeļreinas-Vestfālenes reģionālo Vācijas Kristīgo demokrātu apvienības partijas līderi un 2017. gadā tika ievēlēts par Ziemeļreinas-Vestfālenes premjerministru. Lašets vada Ministru kabinetu, kas sastāv no viņa pārstāvētās Vācijas Kristīgo demokrātu apvienības un Brīvās Demokrātiskās partijas.

 viņš tika ievēlēts par Vācijas Kristīgo demokrātu apvienības (CDU) vadītāju, balsojuma otrajā kārtā uzvarot ar 55% delegātu balsu. Lašets amatu oficiāli ieņēma . 2021. gada Bundestāga vēlēšanās Vācijas Kristīgo demokrātu apvienība cieta sakāvi un pēcāk Lašets atkāpās no partijas vadītāja amata. Kopš  ir Bundestāga deputāts.

## Ģimene
Dzimis vidusšķiras katoļu ģimenē, viņš uzauga kopā ar trim brāļiem.

Lašetam ir Beļgijas izcelsme. Viņa vectēvs dzīvoja Valonijas pilsētā Laluvjērā, bet emigrēja uz Vāciju, par savu dzīvesvietu izvēloties Āheni.

1985. gadā Armīns Lašets apprecējās ar Suzannu Malangri, ar kuru kopā dziedāja baznīcas korī. Pārim ir divi dēli un viena meita.

## Atsauces

## Ārējās saites
Brodas-Posavinas župānija

**Brodas-Posavinas župānija** () ir župānija Horvātijas Slavonijas daļā.

Župānija stiepjas joslā gar Savas upes kreiso krastu. Upes pretējā krastā uz dienvidiem atrodas Bosnija un Hercegovina. Rietumos tā robežojas ar Sisakas-Moslavinas župāniju, ziemeļos ar Požegas-Slavonskas župāniju un Sisakas-Moslavinas župāniju, bet austrumos ar Vukovaras-Srijemas župāniju. Lielākās apdzīvotās vietas pilsētas ir župānijas centrs Slavonski Broda, kā arī Nova Gradiška.

## Ārējās saites
Endrū Kuomo

**Endrū Marks Kuomo** (; dzimis ) ir ASV politiķis, jurists un autors, kas no 2011. līdz 2021. gadam bija Ņujorkas štata gubernators. Pirms kļūšanas par Ņujorkas štata gubernatoru Kuomo no 1993. gada līdz 1997. gadam bija ASV namu un pilsētas attīstības sekretārs.

## Atsauces
Dubrovnikas-Neretvas župānija

**Dubrovnikas-Neretvas župānija** () ir župānija Horvātijas galējos Dalmācijas dienvidos.

Župānija stiepjas šaurā joslā gar Adrijas jūras krastu. Ziemeļrietumos tā robežojas ar Splitas-Dalmācijas župāniju, ziemeļos ar Bosniju-Hercegovinu, bet galējos dienvidaustrumos  - ar Melnkalni. Apmēram pa vidu župāniju divās daļās sadala Bosnijas Neumas pašvaldības teritorija. 

Lielākā apdzīvotā vieta ir UNESCO Pasaules mantojuma sarakstā iekļautā Dubrovnika, kuras vecpilsēta ir ievērojams tūrisma centrs. Citas pilsētas ir Korčula, Metkoviča, Opuzena, Ploče. Mļetas salas ziemeļos iekārtots Mļetas nacionālais parks.

## Ārējās saites
Tanels Kīks

**Tanels Kīks** (; dzimis ) ir igauņu politiķis. Kopš  viņš ir Igaunijas Veselības ministrs. Viņš ir Igaunijas Centra partijas biedrs.

Jiri Ratasa kabinetā Kīks bija Igaunijas Sociālo lietu ministrs, bet tikmēr Kajas Kallasas kabinetā viņš tika iecelts par Igaunijas Veselības ministru.

## Atsauces

## Ārējās saites
Brodas cietoksnis

**Brodas cietoksnis** () ir cietoksnis Horvātijas Slavonski Brodas pilsētā.

Cietoksni Dravas upes kreisajā krastā  18. gadsimtā uzbūvēja Austrijas erchercogiste aizsardzībai pret Osmaņu impēriju. Tas tika izbūvēts pēc de Vobāna sistēmas un garnizonā varēja būt 4000 karavīru un 150 lielgabalu. Kaut arī tas bijis pierobežas cietoksnis, Brodas cietoksnis nav piedzīvojis karadarbību un ir relatīvi labi saglabājies.

## Ārējās saites
Vaļkarkaja

**Polārā hidrometeoroloģiskā stacija «Vaļkarkaja»** () ir Krievijas polārā hidrometeoroloģiskā stacija Arktikā. Ir izvietota Austrumsibīrijas jūras dienvidaustrumu krastā 19 km uz austrumiem no Šelagu raga. Stacija administratīvi ietilpst Čukotkas autonomā apvidus Čaunas rajonā.

## Vēsture
Stacija izveidota 1934. gada augustā kā **Misšelagska** (*Мыс Шелагский*). Pirmais tās vadītājs bija Aņisimovs. 1941. gada stacija slēgta; novērojumu programma pārcelta uz tagadējo lokāciju. Jaunā stacija izvietojās uz apmēram 200 m platas strēles starp Valkarkajas lagūnu ( — ‘maza zemnīca, būvēta no vaļa žokļiem’) un Austrumsibīrijas jūru. 1940.—1950. gados staciju apdraudēja no netālā Čaunlaga bēgošie ieslodzītie un stacijā tika norīkota bruņota apsardze. Aukstā kara laikā līdzās polārstacijai bāzējās pretgaisa aizsardzības spēku radiolokācijas garnizons. 2008. gadā Valkarkajas stacijā un netālajā pamestajā Tumannajas hidrogrāfijas bāzē uzņēma mākslas filmu «Kā es pavadīju šajā vasarā» (*Как я провёл этим летом*) — trilleri par dzīvi izdomātā polārstacijā Ārčimas salā.

Stacijā tiek veikti meteoroloģiskie, hidroloģiskie un ģeofiziskie novērojumi, vides piesārņojuma monitorēšana. 

## Atsauces

## Ārējās saites
* Евгений Басов. Поход за счастьем. Метеостанция Валькаркай 
* Один вечер на полярной станции
* Евгений Басов. Тайна самого северного мыса Чукотки 
* Полярная метеостанция Валькаркай на Чукотке 
* Полярная станция Валькаркай
Gļinovka (upe)

**Gļinovka**, arī **Maļutka** un **Tabore**, ir Daugavas kreisā krasta pieteka Augšdaugavas novada Tabores pagastā un Laucesas pagastā, vidustecē 300 m garumā robežupe arī ar Skrudalienas pagastu.

Izteka — no novadgrāvjiem 0,5 km uz ziemeļrietumiem no Gardelišķiem, tek ziemeļaustrumu virzienā, vidustecē pagriežas uz ziemeļrietumiem. Lielu pieteku nav. Lejtecē tek pa apdzīvotu apvidu, lielākās apdzīvotās vietas krastos — Krasnorečka, Priekuļi, bijušais skrajciems Gļinovka, Lasenberga, Maļutki. Vidustecē upi šķērso valsts autoceļš P68 Daugavpils—Silene—Baltkrievijas robeža un Daugavpils apvedceļš P66, lejtecē pie Maļutkiem autoceļš V673 Daugavpils—Elerne—Lielborne.

## Atsauces
Zelta pirksts

**"Zelta pirksts"** () ir 1964. gada britu spiegu filma un Džeimsa Bonda filmu sērijas trešā filma, kurā britu specdienesta MI6 aģentu 007 attēlo skotu aktieris Šons Konerijs. Filmas "Zelta pirksts" režisors ir Gajs Hemiltons, kurš vēlāk režisējis arī tādas Džeimsa Bonda filmas kā "Dimanti ir mūžīgi", "Dzīvo un ļauj mirt" un "Cilvēks ar zelta ieroci" (*The Man with the Golden Gun*). Filmas sižets ir balstīts uz 1959. gada Iana Fleminga romānu ar tādu pašu nosaukumu.

Filmā Džeimss Bonds izmeklē saistības starp zelta kontrabandu un zelta magnātu Auriku Goldfingeru. Šī ir pirmā sērijas filma, kurā Džeimss Bonds brauc ar sev tipisko, daudzām funkcijām pilno *[[Aston Martin]]* DB5. "Zelta pirksts" ir arī pirmā lielbudžeta Džeimsa Bonda sērijas filma, kā arī tā ieguva Amerikas Kinoakadēmijas balvu kategorijā "Labākie skaņu efekti".

## ''Aston Martin DB5''
Pirms došanās misijā Džeimss Bonds apciemo *Q*, kurš viņam izrāda dažādas spiegu ierīces, kas var noderēt misijas laikā. To skaitā ir arī 1963. gada *Aston Martin DB5* ar speciālām modifikācijām. Tajā iekšā ir iebūvēti dūmu un eļļas izsmidzinātāji, maināmas numura zīmes, iebūvēti automāti, riteņu diski ar izbīdāmiem asmeņiem, ložu necauršaujama aizmugurējā stikla aizsargplāksne un pat sēdekļi — katapultas. Misijas gaitā Džeimss Bonds izlieto visas šīs automašīnas īpašās spējas, līdz, bēgot no ienaidniekiem, ietriecas betona sienā. *Aston Martin DB5* ir ikoniskākā Džeimsa Bonda automašīna, un tā MI6 aģentam kalpojusi arī citās filmās. Reizē ar filmas izlaišanu tiek arī pārdota rotaļlietu ražotāja *Corgi* automašīna *Aston Martin DB5*, kas kļūst par tā gada pārdotāko rotaļlietu.

## Atsauces
Koreja Japānas varā

thumb|Vecā Korejas pussalas karte ar nosaukumiem japāņu valodā
**Koreja atradās Japānas varā** no 1910. līdz 1945. gadam kā daļa no Japānas impērijas, pirms tam no 1905. līdz 1910. gadam kā Korejas impērija tā bija protektorāts Japānas aizsardzībā. Japānas impērija anektēja Korejas impēriju 1910. gadā 29. augustā ar līgumu starp šīm abām valstīm, bet zaudēja to, kad 1945. gada 2. septembrī beidzās Otrais pasaules karš un Japāna pakļāvās uzvarētāju prasībai atstāt Koreju. Oficiāli līgums tika denonsēts tikai 1965. gadā ar līgumu starp Japānu un Dienvidkoreju. 

Korejas pārvaldi īstenoja japāņu ģenerālgubernators ar gandrīz absolūtu varu. Šajā laikā Korejas pussalā norisa ekonomikas attīstība, tika aizsākta industrializācija, uzlabojoties dzīves apstākļiem, palielinājās vidējais dzīves ilgums. Pret vietējiem iedzīvotājiem tika vērsta diskriminācija un veikta japanizācija.

## Bruņotie spēki
Lielāko daļu koloniālā perioda korejieši, tāpat kā citi japāņu koloniju iedzīvotāji, netika iesaukti armijā. Korejā karaspēku rekrutēja no metropoles iedzīvotājiem. Tomēr 1938. gada 3. aprīlī korejiešiem tika atļauts iestāties armijā, jo Japānas impērijai bija nepieciešams vairāk karavīru karam ar Ķīnu. Šī iesaukšana kļuva obligāta 1944. gada augustā. Kopumā Japānas armijā dienēja vairāki simti tūkstoši korejiešu. 

Daži korejieši piedalījās kaujās kā kamikadzes.

## Atsauces
Radio Marija

**Radio Marija Latvija**, saīsināti **Radio Marija**, ir radiostacija Latvijā, kas raida kopš . Raidstacija ir bāzēta Rīgā, Ojāra Vācieša ielā. Programmas saturs ir cieši saistīts ar katoļu pastorālo darbību Latvijā un veic tās evaņģelizācijas darbu. Radio ietilpst "World Family of Radio Maria" organizācijā, kura kopā apvieno 85 radiostacijas (ar nosaukuma "Radio Maria" transkripciju un vienotu logotipu) visā pasaulē, un ir viens no tās biedriem. "World Family of Radio Maria" radiostacijas translē 65 valodās, pārklājot 500 miljonus potenciālo klausītāju. Eiropā darbojas 26 "Radio Maria" stacijas, un viena no tām — Latvijā.

Radiostacijas veidošanā un ikdienas uzturēšanā piedalās gan pastāvīgie darbinieki, gan arī brīvprātīgie. Raidstacijas dibinātājs, atbalstītājs un prezidents ir Mareks Gruškevics. Pašreizējais programmas direktors — jezuīts Jānis Meļņikovs. Translācija tiek nodrošināta 24 stundas diennaktī.
Radio Marija veic "Vatikāna Radio" retranslācijas.

## Apraide
Visas "Radio Marija" stacijas ir iespējams dzirdēt arī digitāli.

## Radio komanda

## Atsauces

## Ārējās saites
*
Kīfers Saterlends

**Kīfers Viljams Frederiks Dempsijs Džordžs Rufess Saterlends** (; dzimis ) ir Lielbritānijā dzimis Kanādas aktieris, kinoproducents, kinorežisors un dziedātājs. Saterlends vislabāk pazīstams par Džeka Bauera lomu *[[Fox Broadcasting Company|Fox]]* seriālā "24" (2001—2010, 2014), par ko viņš ieguva Emmy balvu, Zelta globusa balvu, divas Ekrāna aktieru ģildes balvas un divas Satelīta balvas.

Savu aktiera karjeru Saterlends sāka ar filmu *[[The Bay Boy]]* (1984). Vēlāk piedalījies tādās filmās kā "Paliec pie manis" (1986), "Pazudušie zēni" (1987), *[[Young Guns]]* (1988), "Aiz dzīvības robežas" (*Flatliners*, 1990), "Tvinpīka: Caur uguni" (1992), "Daži labi vīri" (1992), "Trīs musketieri" (*The Three Musketeers*, 1993), "Laiks nogalināt" (1996), "Tumsas pilsēta" (1998), "Telefona būda" (2002), "Melanholija" (2011), "Pompeji" (*Pompeii*, 2014), "Aiz dzīvības robežas" (*Flatliners*, 2017), *[[They Cloned Tyrone]]* (2023), *[[The Caine Mutiny Court-Martial]]* (2023) un *[[Juror No. 2]]* (2024).

Saterlends ir iekļauts Holivudas Slavas alejā, kā arī Kanādas Slavas alejā.

Kīfera tēvs Donalds Saterlends, māte Šērlija Daglasa un meita Sāra Saterlenda arī ir aktieri.

## Atsauces

## Ārējās saites
Mišela Monagana

**Mišela Linna Monagana** (; dzimusi ) ir amerikāņu aktrise.

Monagana ir piedalījusies tādās filmās kā *[[Kiss Kiss Bang Bang]]* (2005), "Ardievu, mazā, ardievu!" (2007), "Es arī mīlu līgavu!" (*Made of Honor*, 2008), "Ērgļa acs" (*Eagle Eye*, 2008), *[[Trucker]]* (2008), "Pirmkods" (2011), "Pikseļi" (2015) un "Patriotu diena" (2016). Piedalījusies arī vairākās filmu cikla "Neiespējamā misija" filmās, kā "Neiespējamā misija 3" (2006), "Neiespējamā misija: Rēgu protokols" (2011) un "Neiespējamā misija: Sekas" (2018).

Piedalījusies HBO seriāla "Īsts detektīvs" (2014) pirmajā sezonā, par kuru viņa saņēma Zelta globusa balvas nomināciju. Piedalījusies arī seriālā *[[The Path]]* (2016—2018), kā arī *[[Netflix]]* seriālā *[[Messiah]]* (2020).

## Filmogrāfija

## Ārējās saites
Ska Kellere

**Franciska Marija ''Ska'' Kellere** (; dzimusi ) ir vācu politiķe un pašreizējā Eiropas Parlamenta deputāte. Kellere ir Apvienības 90./Zaļie biedre. 2009. gadā tika ievēlēta Eiropas Parlamentā, pārstāvot Zaļo un Eiropas Brīvās apvienības grupu.

Kellere ir Zaļo un Eiropas Brīvās apvienības grupas līdzpriekšsēdētāja Eiropas Parlamentā. 2019. gada Eiropas Parlamenta vēlēšanās viņa bija Zaļo un Eiropas Brīvās apvienības grupas Eiropas Komisijas prezidenta amata kandidāte.

## Ārējās saites
Una Ulme

**Una Ulme** (dzimusi ) ir Latvijas žurnāliste, TV personība, blogere un uzņēmēja.

Una Ulme kā žurnāliste 13 gadus ir strādājusi LTV ziņu raidījumā “Panorāma”, ir bijusi žurnāla “Pastaiga” skaistuma redaktore. Karjeras pirmsākumos bija žurnāla “Vakara Ziņas” reportiere. Una Ulme 2019. gadā izdeva grāmatu “Skaistumam nav gadu”. Viņai ir savs blogs *ageless.lv*. 

Unai Ulmei kopā ar dzīvesbiedru Gaiti Burbu ir ģimenes uzņēmumi — restorāns “Buržujs” un veikals “iDille”.

Viņa ir bijusi precējusies ar Ingaru Silu; šīs laulības laikā bija zināma kā **Una Ulme-Sila**. Unas vecāki ir politiķis Arvīds Ulme un kultūras darbiniece Guna Rukšāne. Unas Ulmes pirmais vīrs bija Roberts Krūmiņš, ar kuru laulībā ir dzimis dēls Reinis Krūmiņš.
Bjelovara

**Bjelovara** () ir pilsēta Horvātijas ziemeļos, Bjelovaras-Bilogoras župānijas centrs.

Rakstos pirmoreiz minēta 1413. gadā. Attīstījusies ap 1756. gadā Austrijas imperatores Marija Terēzijas pret Osmaņu impēriju celto cietoksni. Pilsētas teisības no 1874. gada. Pilsētas centrā atrodas 18. gadsimtā celtā Bjelovaras katedrāle.

Pilsētā dzimuši vieglatlēts Ivans Gubijans (*Ivan Gubijan*, 1923 – 2009), rokasbumbas spēlētājs Hrvoje Horvats (*Hrvoje Horvat*, 1946), futbolists Ogņens Vukojevičs (1983).

## Atsauces

## Ārējās saites
ASV Libertāriešu partija

**Libertāriešu partija** () ir labēja politiskā partija Amerikas Savienotajās Valstīs, tās programmas pamatā ir maksimālas personības brīvības princips un ierobežota valdības loma valsts dzīvē. Libertāriešu partija tika dibināta 1971. gadā Kolorādo štatā.

Pašlaik Libertāriešu partija ir trešā lielākā politiskā partija ASV. 
## Atsauces

## Ārējās saites

* Partijas oficiālā mājaslapa
Mļeta

{
  "type": "ExternalData",
  "service": "geoshape",
  "ids": "Q211306"
}

**Mļeta** () ir sala Horvātijas Adrijas jūras piekrastē, valsts galējos dienvidaustrumos. Salas rietumu pusē 1960. gadā tika ierīkots Mļetas nacionālais parks.

Sala pieminēta jau sengrieķu rakstos. No 1345. līdz 1808. gadam tā piederēja Dubrovnikas republikai. Sala ir vismežainākā no visām Horvātijas piekrastes salām - mežs klāj 72% no tās teritorijas. Cīņai pret čūskām 20. gadsimta sākumā salā ieviesti mangusti, kas tur iedzīvojušies.

## Ārējās saites
*
Loču kanāls

**Loču kanāls**, arī **Ločupe**, ir Daugavas kreisā krasta atteka Rīgas Kurzemes rajonā. Garums 1,3 km (pēc LĢIA datiem — 1,8 km).

Atteka atrodas starp Buļļupi un Daugavu pie to sateces, izveidojot starp tām trīsstūrveida Mīlestības saliņu. Tecējuma virziens parasti no Buļļupes uz Daugavu, ziemeļu krastā neapdzīvotā Mīlestības saliņa, dienvidu krastā Rīgas apkaime Bolderāja, māju dēļ krasts vietām nav pieejams. Pastāv pašlaik nerealizēta iecere pārveidot krastu par promenādi. Pie ietekas Daugavā — "Latvijas jahtas" piestātnes, to otrā pusē Daugavā ietek Hapaka grāvis.

20. gadsimta sākumā Loču kanāls bija stipri aizaudzis un Latvijas laikā tas tika izbagarēts, lai par 3 km saīsinātu preču pārvadāšanu starp Daugavu un Lielupi. Tālaika "Latvijas Sarga" aprakstā vēl Buļļupe pieskaitīta pie Lielupes, bet Loču kanāls — pie Hapaka grāvja.

Kanāls ir populāra makšķerēšanas vieta. Ietilpst Rīgas brīvostas teritorijā.

## Atsauces
Fotoefekta sarkanā robeža

**Fotoefekta jeb fotoelektriskā efekta robeža** ir katram materiālam raksturīgs pastāvīgs maksimālais elektromagnētiskā viļņa garums jeb pastāvīga minimālā elektromagnētiskā viļņa frekvence, ar kuru var tikt izraisīts fotoefekts. 

Lai notiktu fotoefekts, E\geq A_0

\nu_{min}={E_{min} \over h} ;  \lambda_{max}=\frac{c}{\nu_{min}}={\displaystyle {\frac {hc}{A_{0}}}}  

\nu_{min} ir minimālā viļņa frekvence (Hz), E_{min} ir minimālā kvanta (fotona) enerģija (J), h ir Planka konstante (J/s), \lambda_{max} ir maksimālais viļņa garums (m), c ir gaismas (jebkura EMV) ātrums (m/s), A_0 ir izejdarbs (J) 

## Atsauces
Redžijs Džeksons

**Redžinalds (Redžijs) Šons Džeksons** (; dzimis  Itālijā) ir amerikāņu basketbolists, spēlē saspēles vadītāja un uzbrūkošā aizsarga pozīcijā.  Denveras "Nuggets" sastāvā kļuva par 2023. gada NBA čempionu.

R. Džeksons ir dzimis Itālijā, taču viņa vecāki ir amerikāņi. Pirms atgriešanās ASV, bērnībā dzīvojis arī Anglijā

## Karjera
NCAA pārstāvēja Bostonas Koledžas komandu "Eagles", kurā aizvadīja trīs sezonas. 2011. gada NBA draftā R. Džeksonu Oklahomasitijas "Thunder" izraudzījās pirmajā kārtā ar 24. kārtas numuru. Savā pirmajā NBA sezonā R. Džeksons spēlēja salīdzinoši maz, jo "Thunder" sastāvā viņa pozīcijā bija superzvaigze Rasels Vestbruks. "Thunders" R. Džeksona debijas sezonā sasniedza NBA finālsēriju, taču spēlētājs nedevās laukumā nevienā no *play-off* spēlēm. Šajā gadā viņš spēlēja arī D Līgas komandā Talsas "66ers". Otrajā sezonā jau piedalījās 70 komandas spēlēs, visās nākot uz maiņu, bet sākot ar trešo sezonu NBA R. Džeksons jau kļuva par biežu starta piecinieka spēlētāju.

2015. gada februārī R. Džeksons tika aizmainīts uz Detroitas "Pistons" trīs komandu maiņas darījumā. 2015. gada jūlijā ar komandu noslēdza līgumu, kas paredzēja 80 miljonu dolāru lielu atalgojumu piecu sezonu laikā. "Pistons" sastāvā aizvadījis statistikas ziņā produktīvākās sezonas NBA karjerā, taču sešās sezonās komanda tikai divas reizes kvalificējās *play-off* spēlēm, abas reizes apstājoties pirmajā kārtā. 2015. gada 8. novembrī aizvadīja karjeras rezultatīvāko spēli, gūstot 40 punktus uzvarā (120—103) pret Portlendas "Trail Blazers".

2020. gada februārī R. Džeksons kā brīvais aģents noslēdza līgumu ar Losandželosas "Clippers". 2023. gada februārī viņš tika aizmainīts uz Šarlotas "Hornets" pret Meisonu Plamliju. Trīs dienas vēlāk līgums tika izpirkts, un 14. februārī viņš noslēdza līgumu ar Denveras "Nuggets", kura sastāvā kļuva par 2023. gada NBA čempionu.

2024. gada jūlijā R. Džeksons vēlreiz tika aizmainīts uz Šarlotas "Hornets", šoreiz sešu komandu maiņas darījumā, kas kļuva par lielāko līgas vēsturē pēc iesaistīto komandu skaita. Drīz pēc tam komanda atbrīvoja spēlētāju no līgumsaistībām.

## Atsauces

## Ārējās saites
Gvatemalas futbola izlase

**Gvatemalas futbola izlase** ir futbola komanda, kas pārstāv Gvatemalu starptautiskās sacensibās. Pirmās spēles tā aizvadīja 1921. gadā, FIFA dalībvalsts kopš 1946. gada. Tā ne reizi nav kvalificējusies FIFA Pasaules kausam, tomēr regulāri kvalificējas CONCACAF Zelta kausam (agrāk — CONCACAF čempionāts). Labākais panākums šajos turnīros ir uzvara 1967. gada CONCACAF čempionātā. Zelta kausā labākais panākums ir 4. vieta 1996. gada turnīrā. Tāpat Gvatemala ir piedalījusies 3 olimpiskajās spēlēs (1968, 1976, 1988).

 FIFA diskvalificēja Gvatemalas futbola federāciju, pamatojot to ar federācijas atteikšanos nodot pilnvaras FIFA komitejai, kas tika izveidota aizdomu par korupciju dēļ. Šī iemesla dēļ Gvatemalas izlase nevarēja piedalīties 2017. gada un 2019. gada Zelta kausā. Diskvalifikācija tika atcelta .

## Pasaules čempionātos
* 1930—1954 — *Nepiedalījās*
* 1958—1962 — *Nekvalificējās*
* 1966 — *FIFA atteica dalību*
* 1970—2022 — *Nekvalificējās*
* 2026 — *[[2026. gada FIFA Pasaules kausa kvalifikācija — CONCACAF zona|Nekvalificējās]]*

## CONCACAF čempionāts un Zelta kauss
;CONCACAF čempionāts
* 1963 — 4. vieta
* 1965 — 2. vieta
* 1967 — **Čempioni**
* 1969 — 2. vieta
* 1971 — *Nekvalificējās*
* 1973 — 5. vieta
* 1977 — 5. vieta
* 1981 — *Nekvalificējās*
* 1985 — 1. kārta
* 1989 — 4. vieta

;Zelta kauss
* 1991 — Grupu turnīrs
* 1993 — *Nepiedalījās*
* 1996 — 4. vieta
* 1998 — Grupu turnīrs
* 2000 — Grupu turnīrs
* 2002 — Grupu turnīrs
* 2003 — Grupu turnīrs
* 2005 — Grupu turnīrs
* 2007 — Ceturtdaļfināls
* 2009 — *Nekvalificējās*
* 2011 — Ceturtdaļfināls
* 2013 — *Nekvalificējās*
* 2015 — Grupu turnīrs
* 2017—2019 — *Diskvalifikācija*
* 2021 — Grupu turnīrs
* 2023 — Ceturtdaļfināls

## Atsauces
2021. gada Latvijas futbola Virslīgas sezona

**Latvijas futbola virslīgas 2021. gada sezona** bija 47. Virslīgas sezona. Čempionātu organizēja Latvijas Futbola federācija. 2021. gada Latvijas futbola virslīgas ģenerālsponsors bija "Optibet", tāpēc čempionāta oficiālais nosaukums bija "**Optibet Virslīga**". Virslīgā šo sezonu uzsāka 9 klubi, tomēr sezeonas laikā FK Ventspils un Jūrmalas "Noah" atsauca savu dalību no čempionāta, tādēļ to noslēdza 7 klubi.

Sezona tika uzsākta 13. martā, un tā noslēdzās 6. novembrī. Par 2021. gada Latvijas čempioniem kļuva RFS, kam tas bija pirmais tituls vēsturē. Sudrabu izcīnīja Valmiera FC, kurai tas arī bija labākais panākums vēsturē, kamēr bronzu izcīnīja FK Liepāja. Pagājušās sezonas čempioni Riga FC ieņēma vien 4. vietu.

Par rezultatīvāko spēlētāju kļuva Jūrmalas "Spartaka" uzbrucējs Leonels Vambā, kurš guva 14 vārtus. Aiz viņa palika Valmieras uzbrucēji Ibrahīma Sovs un Raimonds Krollis ar 12 gūtiem vārtiem.

## Komandas

### Komandu izmaiņas
Turnīrā bija plānota 10 klubu dalība. Pēc 2020. gada sezonas uz 1. līgu tika pazemināts pēdējās vietas ieguvējs FK Tukums 2000, uz Virslīgu tika paaugstināts 1. līgas uzvarētājs FC Lokomotiv Daugavpils, kura vietu Virslīgā gan pārņēma jaunizveidots klubs FC Noah Jurmala. Tomēr no 11 licencēšanai pieteikušajām komandām (deviņas pagājušās sezonas dalībnieces, *FC Noah Jurmala*, kā arī 1. līgas 2. vietas ieguvēja FK Auda), dalībai Virslīgā nepieciešamā LFF-A licence tika piešķirta vien deviņām — to nesaņēma FK Jelgava, kā arī FK Auda. FK Auda iesniedza apelāciju, kas tika noraidīta. 12. martā, dienu pirms sezonas sākuma, tika atsaukta *FC Noah Jurmala* piešķirtā licence, kas nozīmēja, ka turnīru uzsāka 8 komandas.

15. aprīlī Sporta arbitrāžas tiesa apmierināja *Noah* prasību, kas nozīmēja, ka klubam provizoriski jāpiešķir A licence dalībai Virslīgā. *Noah* iesaistījās čempionātā ar 6. kārtu.

19. jūnijā tika paziņots, ka FK Ventspils atsauc dalību no Virslīgas čempionāta, pamatojot to ar nespēju nodrošināt komandas turpmāku finansēšanu un uzturēšanu. Tā kā FK Ventspils bija nospēlējis mazāk kā 50% no plānotajām spēlēm, šī kluba rezultāti tiek anulēti.

14. jūlijā Sporta arbitrāžas tiesa lēma, ka *Noah* nepielaišana startam Virslīgā nebija pamatota. Tika pieņemts lēmums *Noah* piespriest naudas sodu par licencešanas noteikumu neievērošanu, kā arī saglabāt kluba licenci dalībai Virslīgā. 23. jūlijā *Noah* vadība atsauca kluba dalību no 2021. gada Virslīgas čempionāta. Pirms tam *Noah* neieradās uz 18. jūlija Virslīgas spēli pret Valmiera FC, par to saņemot tehnisko zaudējumu.

### Komandu pārstāvētās pilsētas

### Stadioni un personāls

## Norise

### Turnīra tabula

### Labākie vārtu guvēji
Iekavās norādīti ar 11 metru soda sitieniem gūtie vārti.

## Atsauces

## Ārējās saites
* 2021. gada Latvijas futbola Virslīgas sezona
Pordenone

**Pordenone** (, ) ir pilsēta Itālijas ziemeļos, Friuli-Venēcijas Džūlijas reģionā. Tā ir Pordenones provinces administratīvais centrs. 2018. gadā pilsētā dzīvoja 51,1 tūkstoši iedzīvotāju.

## Ģeorgrāfija
Pordenone atrodas Alpu piekalnē, netālu no Tagliamento upes un Venēcijas līdzenuma robežas. Šī stratēģiskā pozīcija padara to par svarīgu tranzīta un ekonomisko mezglu starp Adrijas jūras piekrasti un Austrijas–Slovēnijas pierobežu. 

Klimats ir mitrs kontinentāls ar jūras ietekmi – raksturīgas ir karstas vasaras, vēsas ziemas un mērenas nokrišņu sezonas.

## Vēsture
Pordenone attīstījās kā romiešu apmetne, un tās nosaukums, iespējams, cēlies no latīņu "*Portus Naonis*" – Naones *osta* (atsaucoties uz kādreizējo upes ostu pie Noncello upes). Viduslaikos tā bija nozīmīgs tirdzniecības un amatniecības centrs, un vēlāk attīstījās par rūpniecības centru, īpaši tekstilrūpniecības jomā.

## Atsauces

## Ārējās saites
Carinacader

***Carinacader*** ir tīklblakšu ģints no *Cantacaderinae* apakšdzimtas. Ir zināmas 4 sugas, kuras sastopamas Kostarikā un Ekvadorā. No citām ģintīm *Cantacaderini* ciltī *Carinacader* atšķiras ar ļoti izspīlētu pronotumu, uz kura ir pieci ķīļi (), un ar pronotuma apkakli (), kura aizsedz galvas aizmugurējo daļu.

## Atsauces
Adidže

**Adidže** () ir upe Itālijas ziemeļos. Upes izteka atrodas Rešena pārejā, Alpos. Tālāk tā plūst uz Adrijas jūru, Venēcijas līci. Upes garums ir 410 km. Adidžes krastos atrodas Verona, Bolcāno, Trento, Merāno, Roveleto un Lenjago.

## Ārējās saites
Falcon 9 v1.0

***Falcon 9 v1.0*** (tulkojumā ‘piekūns’) ir nesējraķete, kuru izstrādājusi un izgatavojusi kompānija *[[SpaceX]]*. Tā bija pirmā *[[Falcon 9]]* nesējraķešu saimes raķete, kas pirmo veiksmīgo lidojumu veica 2010. gadā, 2013. gadā raķetes izmantošana tika pārtraukta — aizstājot to ar uzlabotu — *[[Falcon 9 v1.1]]* versiju. Izstrāde sākās 2005. gadā. Divpakāpju raķete izmantoja *SpaceX Merlin* raķešdzinējus. Kopumā nesējraķete veica 5 lidojumus — tikai vienā no tiem tika piedzīvota anomālija ar sekundāro kravu.

## Uzbūve

### Pirmā pakāpe
*Falcon 9 v1.0* pirmā pakāpe izmantoja *9 Merlin 1C* versijas raķešdzinējus, kas izvietoti 3 x 3 režģī. Katrs dzinējs jūras līmenī spēja radīt 556 kN lielu vilci — kopumā pirmā pakāpe attīstīja 5000 kN lielu vilces spēku. v1.0 pirmā pakāpe kā aizdedzes elementu izmantoja trietilalumīnija trietilborānu (TEA-TEB).

### Otrā pakāpe
*Falcon 9 v1.0* otrā pakāpe izmantoja 1 Merlin 1C versijas raķešdzinēju, kas īpaši piemērots darbam vakuumā. Lai nodrošinātu atkārtotu aizdedzi — vakuuma versijas dzinējs izmantoja divus TEA-TEB aizdedzes mehānismus. Otrā pakāpe izmantoja īsākas degvielas tvertnes, salīdzinot ar pirmo pakāpi, taču daudzi elementi abās pakāpes bija vienādi, kas ļāva ekonomēt ražošanas līdzekļus. Abas pakāpes savienoja alumīnija starppakāpju savienojuma gredzens, kas saturēja 12 savienojuma punktus starp abām pakāpēm un pneimatisku atgrūšanas sistēmu, lai nodrošinātu netraucētu pakāpju atdalīšanos.

### Lidojuma vadība
Katru Merlin raķešdzinēju vada trīs datori, katrs dators aprīkots ar diviem fiziskiem procesoriem, kuri nepārtraukti pārbauda viens otru, lai novērstu kļūdas. Programmatūra darbojas uz Linux bāzes un sarakstīta C++ programmēšanas valodā. Vadības sistēmā pēc iespējas vairāk izmantotas komerciāli pieejamas detaļas ar palielinātu radiācijas izturību.

## Starti

## Atsauces
Stenocader

***Stenocader*** ir tīklblakšu ģints, kurā ir aprakstītas divas sugas. Sastopamas Dienvidamerikā — Čīlē un Argentīnā. No citiem *Cantacaderini* pārstāvjiem atšķiras ar segspārnu kostālā laukuma zāģveidīgām malām.

## Atsauces
Degerfors IF

***Degerfors IF*** ir profesionāls Zviedrijas futbola klubs no Dēgerfošas. Dibināts 1907. gadā, 2024. gada sezonā spēlēs *[[Superettan]]*, Zviedrijas futbola otrajā pēc līmeņa līgā. Komanda ir vienreiz ieguvusi Zviedrijas kausu (1993. gadā). Labākais panākums *Allsvenskan* līgā ir divreiz izcīnīta otrā vieta. Mājas spēles aizvada *[[Stora Valla]]* stadionā.

## Sasniegumi
### Līgas
* ***[[Allsvenskan (futbols)|Allsvenskan]]***
** Vicečempioni (2): 1940–41, 1963
* ***[[Superettan]]***
** 2. vieta (1): 2020
* **1. divīzijas Ziemeļu grupa**
** Uzvarētāji (1): 2009

### Kausi
* **[[Zviedrijas kauss futbolā|Zviedrijas kauss]]**
** Kausa ieguvēji (3): 1992–93

## Atsauces

## Ārējās saites

*  
* Kluba profils ''soccerway.com'' 
* Kluba profils ''transfermarkt.com''
Halmstads BK

***Halmstads BK*** ir profesionāls Zviedrijas futbola klubs no Halmstades. Dibināts 1914. gadā, pašlaik spēlē *[[Allsvenskan (futbols)|Allsvenskan]]*, Zviedrijas futbola augstākajā līgā. Komanda ir četras reizes izcīnījusi Zviedrijas čempiontitulu, kā arī vienreiz ieguvusi Zviedrijas kausu. Mājas spēles aizvada *[[Örjans Vall]]* stadionā. 

## Sasniegumi
* **Zviedrijas čempionu tituli**
** Čempioni (4): 1976, 1979, 1997, 2000

### Līgas
* ***[[Allsvenskan (futbols)|Allsvenskan]]***
** Uzvarētāji (4): 1976, 1979, 1997, 2000
** Vicečempioni (2): 1954–55, 2004
* ***[[Superettan]]***
** Uzvarētāji (1): 2020
** 2. vieta (1): 2022
* **1. divīzijas Dienvidu grupa**
** Uzvarētāji (2): 1988, 1992
* **2. divīzija**
** Uzvarētāji (10): 1925–26, 1932–33, 1938–39, 1940–41, 1941–42, 1946–47, 1953–54, 1964, 1971, 1973

### Kausi
* **[[Zviedrijas kauss futbolā|Zviedrijas kauss]]**
** Kausa ieguvēji (1): 1994–95

## Atsauces

## Ārējās saites

*  
* Kluba profils ''soccerway.com'' 
* Kluba profils ''transfermarkt.com''
Dāvis Cucurs

**Dāvis Cucurs** (dzimis 2000. gada 19. martā) latviešu futbolists, malējais aizsargs. Kopš 2025. gada pārstāv Latvijas Virslīgas klubu BFC Daugavpils.

## Statistika

## Sasniegumi
**BFC Daugavpils**

1. līga: 2018

## Ārējās saites
Lastova

**Lastova** () ir Horvātijas sala Adrijas jūrā, valsts galējos dienvidos. Ap Lastovas salu atrodas vēl 45 mazākas salas, no kurām apdzīvota tikai viena, izveidojot Lastovas arhipelāgu. Salā saglabājusies 15. un 16. gadsimta venēciešu arhitektūra. Notiek tradicionāls karnevāls (*poklad*). Kopš 2006. gada Lastovas arhipelāgs ir dabas parks.

## Ārējās saites
Peļešacas pussala

**Peļešacas pussala** () ir ap 70 kilometrus gara un no 3 līdz 8 kilometriem plata pussala Horvātijas dienvidos. Stiepjas no Stonas pilsētas dienvidaustrumu - ziemeļrietumu virzienā līdz Lovištes ciemam.

Uz dienvidiem no Pelešacas pussalas atrodas Mļetas sala, bet uz rietumiem - Korčula. Notiek Peļešacas tilta celtniecība, savienojot Horvātijas krastu ar Peļešacas pussalas rietumu daļu, šādi izvairoties no Bosnijas un Hercegovinas teritorijas šķērsošanas, lai nokļūtu Dubrovnikā. Pie Stonas pilsētas atrodas viduslaiku Stonas mūri, kas atdala pussalu no cietzemes.

## Ārējās saites
Lopuda

**Lopuda** () ir otra lielākā Horvātijas Elafiti arhipelāga sala, valsts galējos dienvidos. Atrodas 5 kilometrus uz ziemeļrietumiem no Dubrovnikas. Tālāk uz ziemeļrietumiem atrodas arhipelāga Šipanas sala, bet uz Dubrovnikas pusi - Koločepa. Sala pazīstama ar savām pludmalēm. 

## Ārējās saites
Koločepa

**Koločepa** () ir trešā lielākā Horvātijas Elafiti arhipelāga sala valsts galējos dienvidos. Atrodas uz ziemeļrietumiem no Dubrovnikas. Tālāk uz ziemeļrietumiem atrodas arhipelāga Lopuda bet vēl tālāk - Šipanas sala. Koločepa ir vistālāk uz dienvidiem novietotā Horvātijas sala ar pastāvīgiem iedzīvotājiem. 

## Ārējās saites
Šipana

**Šipana** () ir lielākā Horvātijas Elafiti arhipelāga sala, valsts galējos dienvidos. Atrodas 17 kilometrus uz ziemeļrietumiem no Dubrovnikas, uz ziemeļrietumiem no Lopudas salas.

## Ārējās saites
Ilmārs Dūrītis

**Ilmārs Dūrītis** (dzimis  Pļaviņās) ir latviešu veterinārārsts un politiķis. Bijis 13. Saeimas deputāts, politiskās partijas "Kustība Par!" biedrs un dibinātājs, parlamentā pārstāvēja apvienību "Attīstībai/Par!".

## Biogrāfija
Ilmārs Dūrītis ir veterinārmedicīnas zinātņu doktors, stažējies Vācijas, Beļģijas, Itālijas un ASV veterinārmedicīnas izglītības iestādēs. I. Dūrītis ir Latvijas Lauksaimniecības Universitātes Veterinārmedicīnas fakultātes profesors, no 2011. gada līdz ievēlēšanai Saeimā bijis Veterinārmedicīnas fakultātes dekāns.

## Politiskā darbība
2017. gadā bija viens no partijas "Kustība Par!" dibinātājiem, un 2018. gada rudenī 13. Saeimas vēlēšanās I. Dūrīti ievēlēja par 13. Saeimas deputātu no "Attīstībai/Par!" saraksta Zemgales vēlēšanu apgabalā. 2019. gadā kļuva par Veselības ministrijas parlamentāro sekretāru. Parlamentā vada Augstākās izglītības, zinātnes un inovāciju apakškomisiju, ir Sociālās un darba lietu komisjjas, kā arī Mandātu, ētikas un iesniegumu komisijas loceklis. Kopš 2021. gada vada Saeimas Sociālās un darba lietu komisijas izveidoto darba grupu "Par ārpuslaulības savienībā dzīvojošo pāru sociālo aizsardzības mehānisma izstrādi".

2022. gada 14. Saeimas vēlēšanās kandidēja no apvienības "Attīstībai/Par!" saraksta, taču tas nepārvarēja 5% barjeru. Nesekmīgi kandidēja arī 2024. gada Eiropas Parlamentā vēlēšanās no partijas "Kustība Par!" saraksta.

2025. gada pašvaldību vēlēšanās I. Dūrītis kandidēja uz vietu Jelgavas domē no "Kustība Par!" saraksta, taču netika ievēlēts.

## Profesionālā darbība
Dūrītis vada Veterinārmedicīnas promocijas padomi un ir Veterinārmedicīnas profesoru padomes loceklis, Latvijas Veterinārārstu biedrības profesionālās un ētikas komisijas, kā arī sertifikācijas komisijas loceklis.

## Atsauces
Nectocader

***Nectocader*** ir tīklblakšu ģints, kurā aprakstītas divas sugas. *N. gounellei* sastopama Dienvidamerikā (Brazīlijā) un *N. vietnamensis* — Vjetnamā. No citiem *Cantacaderini* pārstāvjiem *Nectocader* atšķiras ar ļoti paplašinātu kostālu laukumu uz segspārniem.

## Atsauces
Lokruma

**Lokruma** () ir neliela sala 600 metrus uz dienvidaustrumiem no Dubrovnikas vecpilsētas. 19. gadsimtā salā atradās Maksimiliāna I vasarnīca. Uz salas atrodas botāniskais dārzs un klosteris. Regulāra satiksme no Dubrovnikas.

## Ārējās saites
Elafiti salas

**Elafiti salas** () ir neliels arhipelāgs Horvātijas dienvidos, uz ziemeļrietumiem no Dubrovnikas. Sastāv no 13 salām, no kurām lielākās ir Šipana, Lopuda un Koločepa. Salas klāj Vidusjūrai raksturīgs mūžzaļais augājs. Dažkārt pie Elafiti salām pieskaitā arī Lokrumu pie Dubrovnikas. Salas nosaukums cēlies no grieķu vārda *elafos* ("briedis"), kaut arī nav zināms, ka salās kādreiz tādi mituši.

## Ārējās saites
Daksa (sala)

**Daksa** () ir neliela neapdzīvota sala Horvātijas Elafiti arhipelāgā, valsts galējos dienvidos pie Dubrovnikas, iepretim Rijekai Dubrovačkai. 13. gadsimtā šeit tika uzcelts franciskāņu klosteris. 1944. gada 24./25. oktobrī komunistiskie dienvidslāvu partizāni Daksā nogalināja 53 cilvēkus, kas bija apsūdzēti kolaboracionismā, to skaitā Dubrovnikas mēru.

## Ārējās saites
Bačinas ezeri

**Bačinas ezeri** () ir septiņu ezeru sistēma Horvātijas dienvidos, Dubrovnikas-Neretvas župānijas teritorijā, uz ziemeļiem no Pločes, netālu no Adrijas jūras. Dziļākā ezera dibens atrodas 27 metrus zem jūras līmeņa. Gleznaino ainavu dēļ ezeri ir populārs tūrisma objekts.

## Ārējās saites
Badija

**Badija** () ir neliela sala Korčulas salas austrumu galā, pie Korčulas pilsētas. Sala pirmoreiz rakstos pieminēta 1368. gadā. 15. gadsimta beigās uz salas iekārtoja franciskāņu klosteri. Sociālistiskās Dienvidslāvijas laikā klosteris tika nacionalizēts un tur iekārtoja sporta namu un kūrortu. 2003. gadā klosteris tika atgriezts franciskāņiem un mūsdienās notiek tā atjaunošana.

## Ārējās saites
Srdžs

**Srdžs** () ir 412 metrus augsts pakalns uz ziemeļiem no Dubrovnikas vecpilsētas Horvātijas dienvidos. Tūristu iecienīts, jo no pakalna redzama Dubrovnikas vecpilsētas un Adrijas jūras salu ainava. Horvātijas kara Dubrovnikas aplenkuma laikā no 1991. gada 1. oktobra līdz 1992. gada 31. maijam notika sīvas kaujas par kontroli pār kalnu.

## Ārējās saites
Sveti Andrija

**Sveti Andrija** () ir sala Horvātijas Elafiti arhipelāgā, valsts galējos dienvidos. Atrodas 4 kilometrus uz dienvidiem no Lopudas. 

15. gadsimtā uz salas tika uzcelts benediktīniešu klosteris, kas tika iznīcināts 1667. gada Dubrovnikas zemestrīces laikā. 1873. gadā salas augstākajā punktā uzcēla bāku. Sveti Andrija ir ornitoloģisks liegums.

## Ārējās saites
Lazdukalnu upīte

**Lazdukalnu upīte**, arī **Lazdukalna upīte** un kļūdaini **Rītiņu upe**, ir Daugavas kreisā krasta pieteka Augšdaugavas novada Vecsalienas pagastā. Tek pa aizsargājamo ainavu apvidu “Augšdaugava” un dabas parka “Daugavas loki” teritoriju Augšzemes augstienes Skrudalienas pauguraines ziemeļu nogāzē, pēdējos 40—60 metrus pa Augšdaugavas pazeminājumu (Daugavas ieleju). Tek ziemeļrietumu virzienā, vidustecē pagriežas uz ziemeļaustrumiem. Vidustecē upes pagrieziena vietā pie Orehovkas to šķērso autoceļš V673 (Daugavpils—Elerne—Lielborne).

Lejtecē upītes kritums sasniedz 4,3 m uz 100 m, kas akmeņainajos straujteces posmos, ūdenim aktīvi bagātinoties ar skābekli, dod tai lielu pašattīrīšanās kapacitāti. Šie posmi ir arī ES nozīmes īpaši aizsargājami biotopi (ES klasifikators: 3260). Ielejai ass V-veida profils, nogāžu krituma leņķis līdz 48%, dziļums lejtecē līdz 20—25 metriem. Garums saskaņā ar LĢIA 3,1 km, iztekot no purva ezeriņa, saskaņā ar DAP 3,8 km, pieskaitot ar to savienoto novadgrāvi. Vecsalienas pagasta padome tās garumu novērtē uz 6 km, sākot atskaiti no Raudu mājām.

Lazdukalnu upītes gravā aug aizsargājamā suga Benekena zaķauza — *Bromopsis benekenii*. Grava kopā ar Juzefovas gravu iekļauta dabas parka visstingrākās aizsardzības — regulējamā režīma zonā, kas aizņem 0,27% parka teritorijas. Tiek apsvērta dabas parka paplašināšana, lai iekļautu tajā arī gravu ārpus pašreizējās parka robežas, kur aug aizsargājamās sugas Šultesa madara *Galium schultesii* un spilvainais jeb matainais grīslis *Carex pilosa*. Zema ūdens periodos upītes krastos redzami pamatiežu atsegumi, nogāzes apdraud erozija.

## Atsauces